Fjallagangan er ný ganga sem haldin verður , í nýsameinuðu nafnlausu sveitarfélagi á Austurlandi , 2. maí 2020 . Gangan hefst í Stafdal á skíðasvæði Seyðfirðinga og Héraðsmanna . Stafdalur er austanvert í Fjarðarheiði ( Seyðisfjarðar megin ) og er í um 450 metra hæð yfir sjó . Þar er ágætur skáli og góð aðstaða fyrir keppendur . Austfjarðafjallgarðurinn er alla jafna snjóþungur en fari svo að lítill snjór verði í Stafdal verður ganga flutt upp á Fjarðarheiði í um 600m hæð þar sem öruggt er að nægur snjór verður í maí . Um margar skemmtilegar gönguleiðir er að velja á svæðinu og verður seglum hagað eftir snjóalögum . Í maí er fyrirhugað að ganga skemmtilega leið inn Stafdalinn , að baki Bjólfs , í áttina að Vestdalsvatni sem er í tæplega 600 m.y.s. á varpi milli Vestdals og Gilsárdals . Þaðan um Vatnsbrekku út í Afrétt í norðanverðum Vestdal . Á þessari gönguleið er stórkostleg fjallasýn til allra átta ásamt frábæru útsýni út og yfir Seyðisfjörð . Þetta er frumraun okkar í að halda skíðagöngu á svæðinu og höfum við mikinn metnað til þess að búa til einstaka og umfram allt skemmtilega skíðagöngu sem ætti að henta trimmurum jafnt sem hörðustu gönguköppum . Aðal markmiðið er að hafa gaman og sigra sjálfan sig . Gangan er síðasta gangan í Íslandsgöngunni , mótaröð Skíðasambandsins . Að göngu lokinni mun því fara fram lokahóf og verðlaunaafhending Íslandsgöngunnar . 25 km fyrir 17 ára og eldri Skráningargjald 7.000 kr til og með 20. apríl , eftir það hækkar skráningargjald í 9.000 kr . Allir sem taka þátt í 25 km fá þátttökuverðlaun , en að auki er verðlaunað í verðlaunaflokkum samkvæmt reglum Íslandsgöngunnar . Hámarkstími í braut er 4 klst – þá líkur tímatöku og keppendum er fylgt í endamark á snjósleðum . Drykkjarstöðvar verða á leiðinni . Keppendur skulu koma með eigið drykkjarmál . 10 km fyrir 12 ára og eldri Skráningargjald 4.000 kr til og með 20. apríl , eftir það hækkar skráningargjald í 6.000 kr . Allir sem taka þátt í 10 km fá þátttökuverðlaun , en að auki eru veitt verðlaun fyrir fyrstu þrjá af hvoru kyni . 5 km fyrir alla Skráningargjald 2.000 kr . Allir sem taka þátt í 5 km fá þátttökuverðlaun . Drög að dagskrá 1. - 2. maí 2020 Föstudagurinn 1. maí Kl 20 - 21 Afhending keppnisgagna og brautarlýsing Laugardagurinn 2. maí Kl 10:00 Ræsing 25 km Kl 10:30 Ræsing 5 og 10 km Kl 14:00 Braut lokar Kl 15:00 Veitingar og verðlaunaafhending ( ath að verðlaunað er fyrir þátttöku í Íslandsgöngum vetrarins ) Hlökkum til að sjá ykkur á Austurlandi ! Upplýsingar um keppanda Fæðingard . Þjóðerni Lið / Félag